جمهورباشقانلیغی سؤزچوسو ابراهیم قالین، آمریکا اولوسال گوونلیک مشاوری جان بولتون ایله تلفندا دانیشدی.
جمهورباشقانلیغی سؤزچولوگوندن وئریله‌ن آچیقلامایا گؤره، دانیشمادا، تورکییه‌نین گوونلیک حساسیتلرینین گؤز اؤنونه آلاراق سوریه‌نین قوزئیینده گوونلی بؤلگه‌نین یارادیلماسینا دایر الده اولونان آنلاشمانین، ان قیسا مدت‌ده حیاتا گئچیریلمه‌سی لازیم اولدوغو ایفاده ائدیلدی.
آیریجا گوونلی بؤلگه‌نین تاسیسی ایله ترور کوریدورونون یئرینی باریش کوریدورونا بوراخاجاغی و یئرین‌دن ائدیلمیش سوریه‌لی‌لرین، گوونلی بیر شکیل‌ده اؤلکه‌لرینه گئری دؤنمه‌لری اوچون اویغون اورتامین تامین ائدیله‌جگی دیله گتیریلدی.
آمریکا ایله ایش بیرلیگی حالین‌دا قورولماسی پلانلانان اورتاق عملیات مرکزینین بیر آن اؤنجه فعالیته گئچیریلمه‌سینین اؤنمینه ایشاره ائدیله‌رک، سوریه‌ده قورولاجاق آنایاسا کمیسیونو و سیاسی گئچیشد پروسه‌سینین سورعتلندیریلمه‌سی قونولاری دا موذاکیره ائدیلدی.
ایکی‌لی تیجارت حجمینین آرتیریلماسینا دایر آتیلاجاق آددیملار ایله آمریکا تیجارت باخانی ویلبر راسین سپتامبر آییندا تورکییه‌یه ائدجگی سفرین اؤنمینه وورغو ائدیله‌ن دانیشمادا، آمریکا پرزیدنتی دونالد ترامپین بو ایل ایچین‌ده تورکییه‌یه گرچکلشمه‌سی پلانلانان سفرینه دایر آیرینتیلار دا گوند‌مه گلدی.
